KOMISIJOS REGLAMENTAS (EB) Nr. 483/2005
2005 m. kovo 23 d.
dėl alyvuogių aliejaus importo licencijų išdavimo remiantis Tuniso tarifine kvota
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gruodžio 22 d. Tarybos sprendimą 2000/822/EB dėl Europos bendrijos ir Tuniso Respublikos susitarimo pasikeičiant raštais dėl abipusių liberalizavimo priemonių ir dėl Europos bendrijos/Tuniso Respublikos asociacijos sutarties žemės ūkio protokolų dalinių pakeitimų (1),
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo (2),
atsižvelgdama į 2001 m. vasario 15 d. Komisijos reglamentą (EB) Nr. 312/2001, nustatantį išsamias taisykles dėl alyvuogių aliejaus, kurio kilmės šalis yra Tunisas, importavimo ir nukrypimo nuo Reglamentų (EB) Nr. 1476/95 ir (EB) Nr. 1291/2000 tam tikrų nuostatų (3), ypač į jo 2 straipsnio 3 ir 4 dalis,
kadangi:
(1)
Europos ir Viduržemio jūros valstybių susitarimo, įsteigiančio Europos Bendrijų bei jų valstybių narių ir Tuniso Respublikos asociaciją (4) 1 protokolo 3 straipsnio 1 ir 2 dalyse yra atidaroma maksimalaus kiekvieniems metams numatyto dydžio nulinio tarifo kvota neapdirbtam alyvuogių aliejui, klasifikuojamam KN kodais 1509 10 10 ir 1509 10 90, pagamintam Tunise ir iš šios šalies tiesiogiai įvežtam į Bendriją.
(2)
Reglamento (EB) Nr. 312/2001 1 straipsnio 2 dalyje taip pat yra numatyti maksimalūs mėnesių kiekiai, dėl kurių galima išduoti licencijas.
(3)
Remiantis Reglamento (EB) Nr. 312/2001 2 straipsnio 2 dalimi, kompetentingoms įstaigoms buvo pateiktos paraiškos importo licencijoms gauti dėl kiekio, kuris visas viršija 2005 m. kovo mėnesiui numatytą 4 047,384 tonų ribą.
(4)
Tokiomis aplinkybėmis Komisija turi nustatyti mažinimo koeficientą, kurį taikant būtų galima išduoti licencijas proporcingai pagal turimą kiekį,
PRIĖMĖ ŠĮ REGLAMENTĄ:
1 straipsnis
Paraiškos importo licencijai gauti, pateiktos 2005 m. kovo 21 ir 22 d. remiantis Reglamento (EB) Nr. 312/2001 2 straipsnio 2 dalimi, patenkinamos ne daugiau kaip 98,87 % prašomo kiekio. 2005 m. kovo mėnesiui numatyta 4 047,384 tonų riba yra pasiekta.
2 straipsnis
Šis reglamentas įsigalioja 2005 m. kovo 25 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 23 d.